Сёлета ў магазіне “Культтавары” ўпершыню праводзіцца дабрачынная акцыя “Дары дабро — стань Дзедам Марозам”. Тут шырока прадстаўлены малюнкі, вырабы дзяцей-інвалідаў, выхаванцаў сацыяльна-педагагічнага цэнтра Пастаўскага раёна, дзіцячай мастацкай школы. Любы пакупнік можа выбраць для сябе малюнак або выраб, якія ёсць у “Культтаварах”, а таксама купіць у гэтым жа магазіне падарунак. А напярэдадні Новага года вашы падарункі дзецям — аўтарам работ — уручыць Дзед Мароз, пры жаданні — разам з вамі. Паспяшайцеся зрабіць добрую справу!